**ÜHENDUS KODUKANT HIIUMAA**

**ÜLDKOOSOLEKU PROTOKOLL**

**25. juuni 2020 Valgu seltsimajas**
**Koosoleku algus** kell 16.00 **Koosoleku lõpp** kell 17.30

Ester Tammis lausus tervitussõnad ja tegi ettepaneku valida koosoleku juhatajaks Viktor Rõbtšenko ja koosoleku protokollijaks Heli Üksik.

**Osalejad**: vt registreerimislehte. MTÜ Ühendus Kodukant Hiiumaa 16 liikmest osalesid koosolekul 10. liikmesorganisatsiooni esindajad. Põhikirja järgi on koosolek otsustusvõimeline kui koosolekul osaleb üle poole MTÜ liikmetest.

**Päevakord:**

1. Kodukant Hiiumaa 2020. aasta majandusaasta aruande tutvustamine ja kinnitamine. Revisjonikomisjoni otsus.
2. Hiiumaa Kodukandi Kogukonnapäeva korraldamisest 27. augustil 2021.
3. KOPi poolt toetatud projekti „Koostöö külakogukondade ja omavalitsuse vahel tagab piirkonna arengu“ (30.04.2021 – 30.04.2022) sisu, tegevuste ja ajakava tutvustamine
4. Muud jooksvad küsimused.

**Päevakorrapunkt 1
Kodukant Hiiumaa 2020. aasta majandusaasta aruande tutvustamine ja kinnitamine. Revisjonikomisjoni otsus**
Ester Tammis, Heli Üksik, Tiina Veem

Ester Tammis tutvustas liikmetele MTÜ Ühendus Kodukant Hiiumaa 2020. aasta majandusaasta aruande tegevusaruannet (lisatud protokollile) ja Heli Üksik finantsaruannet.

Revisjonikomisjoni esimees Tiina Veem luges ette revisjonikomisjoni otsuse ja tegi üldkoosolekule ettepaneku 2020. aasta majandusaasta aruanne kinnitada.

Otsustati: võtta saadud informatsioon teadmiseks ja kinnitada MTÜ Ühendus Kodukant Hiiumaa 2020. aasta majandusaasta aruanne. Aruande kinnitamise poolt olid kõik kohal olnud liikmesorganisatsioonide esindajad.

**Päevakorrapunkt 2
Hiiumaa Kodukandi Kogukonnapäeva korraldamisest 27. augustil 2021**
Ester Tammis

Ester Tammis tutvustas 27. augustil toimuva Kogukonnapäeva teemat lähtuvalt Hiiumaa arengukavas kirjutatule. Kogukonnapäeva eesmärk on arutada kogukonna kokkuleppe küsimust. Kogukonnapäeva arutelule kutsude KOV valimistel kandideerijad (igast erakonnast ja/või valimisliidust kuni kolm inimest).

Agu Kohari leidis, et sellisel kujul osavaldade süsteem ei toiminud. Kõige suurem puudus on koostöö puudus.
Leiti, et peaks arutama rohkem kogukonnakogu teemat.
Kogukonnapäeva toimumise kohaks oli esialgselt planeeritud Riigimaja (endine Maavalitsus) saal, aga koosoleku jõuti ühisele arusaamisele, et võimalusel võiks üritus toimuda Orjaku külamajas. Heli Üksik helistas Margit Kääramehele ja selgus, et sel kuupäeval on Orjaku külamajas võimalik üritust korraldada. Ürituse algus kell 16.00 ja kestvus kuni kolm tundi. Kulude kompenseerimiseks on Hiiumaa Vallavalitsuse projektitoetus summas 620 eurot.

**Otsustati:** võtta informatsioon teadmiseks ja nõustuda Kogukonnapäeva korraldamisega Orjaku külamajas 27. augustil 2021 kell 16 – 19.

**Päevakorrapunkt 3
KOPi poolt toetatud projekti „Koostöö külakogukondade ja omavalitsuse vahel tagab piirkonna arengu“ (30.04.2021 – 30.04.2022) sisu, tegevuste ja ajakava tutvustamine.**
Ester Tammis

Ester Tammis tutvustas projekti sisu, tegevusi ja ajakava. Plaanis on korraldada õppereis Lääne-Harju valda ja Saku valla Metsanurme külaseltsi, kaasates külaelu liidrid ja koostööpartnerid Hiiumaa vallast (osavaldade vanemad/piirkonna arendusjuhid ning valla arenguga seotud juhtivtöötajad. Õppereisil saab osaleda 18 inimest – 11 külade esindajat ja 7 inimest vallast (kes ees, see sees!). Projekti kogumaksumus on 1699,70 eurot, millest KOP toetus on 1449,70 eurot ja Kodukandi omaosalus 250 eurot. Õppereis toimub esialgse ajakava järgi 10.-11. september 2021 ja ööbimine on Laulasmaa SPAs. Töö ja lõbu käsikäes!

**Otsustati:** võtta saadud informatsioon teadmiseks

**Päevakorrapunkt 4
Muud jooksvad küsimused.**

**Heli Üksik** rääkis Kodukant Hiiumaa liikmetele Aasta küla valimisel toimunust (hindamiskomisjoni vastuvõtmine, lõpuüritus Vabaõhumuuseumis) ning tänas kõiki, kes Aasta küla valimisel ERR portaalis hääletasid ja lisas, et MUHVi külade piirkond sai Maalehe lemmiku tiitli.

**Agu Kohari** rääkis Puski kiriku ehitusest ja rahastusest ning kiriku edasistest arengutest. Samuti tänas ta kõiki, kes oma hääle valla kaasava eelarve hääletusel Puski kiriku toetamiseks andsid. Katuse saab peale, leping ehitajaga on olemas. Annetustega on kogutud üle 4000 euro omaosaluse katteks. 14. augustil algusega kell 13 toimub Puski päev – kõik on palutud ja oodatud osalema.

**Ester Tammis** küsis osalejatelt, et kas on ettepanekuid, mida Kodukant Hiiumaa edaspidi tegema peaks, mis meid edasi viiks?

**Kristi Ugam** leidis, et küsimus ei ole teadmiste puuduses kui just energia puuduses.

**Ester Tammis** lisas, et meie arenguhüppe ettevalmistava projekti tegevuskavas on uusasukate kaasamise teema sees. Kuidas sellega edasi minna?

Toimus arutelu.

**Heli Tuisk:** Kodukant võiks/peaks võtma ja vedama kiire interneti teemat. Teema on väga aktuaalne ja võiks korraldada sellel teema üle-Hiiumaalise seminari.

Toimus arutelu kiire interneti ja Kodukandi võimaluste teemal.

(allkirjastatud digitaalselt) (allkirjastatud digitaalselt)

Viktor Rõbtšenko Heli Üksik

Koosoleku juhataja koosoleku protokollija